ফের অটোর দৌরাত্ম্য। গত রবিরার, রাস্তা পার হওয়ার সময় অল্পের জন্য বেপরোয়া অটো থেকে রক্ষা পান অন্তঃসত্ত্বা দীপালি পাত্র ও তাঁর ৮ বছরের মেয়ে অঞ্জলি। প্রতিবাদ করায় মারধর করা হয়  মহিলার স্বামীকে। অভিযোগ, অটোচালক গাড়ি থামিয়ে মারধর করেন মহিলার স্বামী বলরাম পাত্রকে। স্বামীকে বাঁচাতে গেলে অন্তঃসত্ত্বা দীপালিকেও ধাক্কা মেরে রাস্তায় ফেলে দেওয়া হয়। এঘটনা ঘটে গড়িয়ার গঙ্গাজোয়ারা রোডে।
 ওয়েব ডেস্ক : ফের অটোর দৌরাত্ম্য। গত রবিরার, রাস্তা পার হওয়ার সময় অল্পের জন্য বেপরোয়া অটো থেকে রক্ষা পান অন্তঃসত্ত্বা দীপালি পাত্র ও তাঁর ৮ বছরের মেয়ে অঞ্জলি। প্রতিবাদ করায় মারধর করা হয়  মহিলার স্বামীকে। অভিযোগ, অটোচালক গাড়ি থামিয়ে মারধর করেন মহিলার স্বামী বলরাম পাত্রকে। স্বামীকে বাঁচাতে গেলে অন্তঃসত্ত্বা দীপালিকেও ধাক্কা মেরে রাস্তায় ফেলে দেওয়া হয়। এঘটনা ঘটে গড়িয়ার গঙ্গাজোয়ারা রোডে। অভিযোগ, দুই অটোচালক মিলে  মারধর করেন দীপালি ও তাঁর স্বামীকে। সোমবার স্থানীয় অটো ইউনিয়নের অফিসে গিয়ে দুই অটোচালক সঞ্জু হালদার ও মিলন নস্করের বিরুদ্ধে অভিযোগ জানান দীপালির স্বামী। এতে হিতে বিপরীত হয়। তাদেরই দোষারোপ করে বরে করে দেওয়া হয় ইউনিয়ন অফিস থেকে। দুই অটোচালকের বিরুদ্ধে  সোনারপুর থানায়  অভিযোগ দায়ের করেছেন আক্রান্ত দম্পতি। অন্তঃসত্ত্বাকে মারধরের অভিযোগ অস্বীকার করেছে গড়িয়ার অটো ইউনিয়ন। তবে তাদের দাবি, অভিযোগ ওঠায় দুই অটো চালককে চারদিনের জন্য সাসপেন্ড করা হয়েছে।